Timbuktu

Timbuktu (bahasa Tuareg:  Tin Buqt, , , bahasa Koyra Chiini: Tumbutu) ialah suatu kota terletak jauh  utara dari sungai Niger di Mali. Ia berpendudukan sebanyak 54,453 orang setakat sensus 2009.

Ia dijadikan petempatan tetap seawal abad ke-12 di mana ia makmur hasil perdagangan garam, gading, hamba abdi dan emas. Ia menjadi sebahagian daripada Empayar Mali seawal kurun ke-14 namun ditawan puak-puak Tuareg pada awal kurun ke-15, ia diserap dalam Empayar Songhai sekitar tahun 1468. Ia ditawan tentera Saadi dalam pertempuran Tondibi tahun 1591; Timbuktu dijadikan kota utama dinasti tersebut. Sejak itu, kota ini semakin lama semakin hilang kepentingannya.

Kota ini pernah menjadi tumpuan para ilmuwan Islam serata Afrika dengan adanya madrasah Sankore yang merupakan pusat pengajian utama serantau benua tersebut. Ia dijadikan Tapak Warisan Dunia oleh Jawatankuasa Warisan Dunia UNESCO tahun 1988 hasil penilaian kepentingan sejarah kawasan ini serta binaan-binaan masjidnya kepada perkembangan Islam di Afrika.

 Penamaan 
Nama kota ini dipercayai daripada bahasa Tuareg di mana Tin atau TIm bermaksud "telaga" sementara Buktu merupakan nama pengasas kota ini, seorang wanita bangsa Tuareg dari Essouk (kini di Mali).

Seorang sejarawan Timbuktu sendiri bernama Abderrahmane Es Saâdi mengusulkan ia datang daripada istilah bahasa Songhai Tunbutu yang bermaksud lekukan antara gumuk pasir (dépression entre les dunes) - pencatatan istilah ini dirakam dalam penerokaan dilakukan Heinrich Barth pada abad ke-19.

 Geografi 

 Iklim dan suhu 
Timbuktu beriklim gurun (BWh) menurut pengelasan iklim Köppen. Cuaca persekitaran bandar pada umumnya panas dan kering di mana hujan paling banyak turun antara bulan-bulan Jun dan September hasil kawasan pertembungan antaratropik (Intertropical Convergence Zone, ITCZ). Suhu paling maksimum pada bulan-bulan  April, Mei dan Jun melebihi 40 °C, bulan-bulan paling sejuk pula pada Disember, Januari dan Februari di mana suhu menurun tidak kurang dari 30 °C; musim paling sejuk ini pula mendatangkan tiupan angin pasat dari kawasan Tibesti gurun Sahara yang membawa habuk dan pasir terkumpul menyebabkan penggurunan.

 Infrastruktur 

 Pengangkutan 
Bandar ini boleh dicapai melalui jalan raya, kapal mahupun pesawat. Sungai Niger yang terdekat boleh diseberangi feri dan perahu khas (pinass) apabila sungai tersebut sarat penuh ke pelabuhan Korioumé 12 kilometer dari selatan, namun jalan-jalan berhampiran ia kurang berturap dan tidak begitu dihubungan dengan rangkaian jalan raya utama Mali. Lapangan Terbang Timbuktu menghubungkan kota tersebut dengan bandar-bandar Bamako, Gao dan Mopti yang berdekatan.

 Kota-kota kembar 
Kota ini dikembarkan dengan bandar-bandar berikut:

 Chemnitz, Jerman
 Hay-on-Wye, Wales, United Kingdom
 Kairuan, Tunisia
 Marrakesh, Maghribi
 Saintes, Perancis
 Tempe, Arizona, Amerika Syarikat

 Lihat juga 

 Manuskrip Timbuktu

 Rujukan 

 Pautan luar 

 Timbuktu – Ancient History Encyclopedia

 Jeppie, Ahamil "A Timbuktu book collector between the Mediterranean and Sahel", Video of a presentation given at the conference The southern shores of the Mediterranean and beyond: 1800 – to the present held at the University of Minnesota in April 2013.
 Tombouctou - The Sahel Underground 
 Ancient West Africa's Megacities: Timbuktu
 Timbuktu manuscripts: Africa's written history unveiled, The UNESCO Courier, 2007-5, pp. 7–9

Kategori:Kota kuno